Články 187 a 188 Zmluvy o fungovaní Európskej únie V rozhodnutí Európskeho parlamentu a Rady č. 1982/2006/ES z 18. decembra 2006 o siedmom rámcovom programe sa ustanovuje príspevok Únie na založenie dlhodobých verejno-súkromných partnerstiev vo forme spoločných technologických iniciatív, ktoré by mohli byť realizované prostredníctvom spoločných podnikov v zmysle článku 187 Zmluvy o fungovaní Európskej únie.

Ciele Spoločný podnik Čisté nebo prispieva k plneniu siedmeho rámcového programu, a najmä témy 7 osobitného programu Spolupráca, ktorou je doprava (vrátane aeronautiky). a) Urýchlenie vývoja, validácie a demonštrácie čistých technológií pre leteckú dopravu v EÚ s cieľom uviesť ich čo najskôr do praxe. b) Zabezpečenie jednotnej realizácie európskeho výskumného úsilia zameraného na environmentálne zlepšenia v oblasti leteckej dopravy. c) Vytvorenie radikálne inovačného systému leteckej dopravy založeného na integrácii vyspelých technológií a demonštrátorov v skutočnej veľkosti s cieľom znížiť environmentálny vplyv leteckej dopravy prostredníctvom výrazného zníženia hluku a plynových emisií a zlepšenia palivovej hospodárnosti lietadla. d) Urýchlenie tvorby nových znalostí, inovácie a využitia výskumu vo vhodnom operačnom prostredí na dôkaz zahrnutých technológií a plne integrovaného systému systémov, čo povedie k posilneniu priemyselnej konkurencieschopnosti.

Úlohy a) Zoskupiť celú škálu ITD s dôrazom na inovačné technológie a rozvoj demonštrátorov v skutočnej veľkosti. b) Sústreďovať úsilie v rámci ITD na kľúčové výsledky, ktoré môžu pomôcť pri plnení európskych cieľov v oblasti životného prostredia a konkurencieschopnosti. c) Zlepšovať proces overovania technológie s cieľom identifikovať a odstrániť prekážky pre budúce preniknutie na trh. d) Zhromažďovať požiadavky užívateľov s cieľom usmerňovať investície do výskumu a vývoja smerom k operačným a trhovo využiteľným riešeniam. e) Vykonávať potrebné výskumné a vývojové činnosti, podľa potreby prostredníctvom poskytovania grantov na základe výziev na predloženie návrhov. f) Poskytovať granty na podporu výskumu vykonávaného jeho členmi a inými subjektmi vybratými na základe výziev na predloženie návrhov v súlade s kritériami otvorenej súťaže, ktoré schválila správna rada. g) Uverejňovať informácie o projektoch vrátane mien príjemcov a výšky finančného príspevku spoločného podniku Čisté nebo na príjemcu. h) Zabezpečiť zadávanie zákaziek na služby alebo dodávky podľa potreby, prostredníctvom výziev na predloženie ponúk. i) Momobilizovať potrebné finančné prostriedky z verejného a súkromného sektora. j) Vytvárať prepojenia s vnútroštátnymi a medzinárodnými činnosťami v technickej oblasti spoločného podniku, najmä so spoločným podnikom SESAR; k) Informovať skupinu zástupcov národných štátov prostredníctvom pravidelných stretnutí a zapájať ACARE. l) Oznamovať právnickým osobám, ktoré uzatvorili dohodu o grante so spoločným podnikom Čisté nebo, potenciálne možnosti pôžičky od Európskej investičnej banky, najmä z finančného nástroja s rozdelením rizika vytvoreného podľa siedmeho rámcového programu. m) Stimulovať zapojenie MSP do jeho činností v súlade s cieľmi siedmeho rámcového programu v oblasti výskumu; v tejto súvislosti spoločný podnik Čisté nebo stanoví príslušné kvantitatívne ciele v súlade s cieľmi stanovenými v siedmom rámcovom programe. n) Vyvinúť úzku spoluprácu a zabezpečiť koordináciu so súvisiacimi európskymi (najmä rámcový program), vnútroštátnymi a nadnárodnými činnosťami.

1. Správna rada Správna rada je riadiacim orgánom spoločného podniku Čisté nebo. 2. Riadiace výbory ITD Riadiace výbory ITD zriaďuje správna rada pre každý zo šiestich integrovaných technologických demonštrátorov. Zriaďujú sa tieto ITD: a) Lietadlo s inteligentne pripevnenými krídlami; b) Zelené regionálne lietadlo; c) Zelený vrtuľník; d) Systémy na zelenú prevádzku; e) Zelený a udržateľný motor; f) Ekologický dizajn. 3. Skupina zástupcov národných štátov Skupina zástupcov národných štátov pozostáva z jedného zástupcu každého členského štátu a každej inej krajiny pridruženej k rámcovému programu. Volí si predsedu spomedzi svojich členov. 4. Všeobecné fórum Všeobecné fórum je poradným orgánom spoločného podniku Čisté nebo. Všeobecné fórum sa skladá z jedného zástupcu: a) každého člena spoločného podniku Čisté nebo; b) každého partnera. 5. Výkonný riaditeľ Výkonný riaditeľ je zodpovedný za každodenné riadenie spoločného podniku Čisté nebo a je jeho právnym zástupcom. Zodpovedá sa správnej rade. 6. Vonkajšia kontrola Dvor audítorov. 7. Orgán udeľujúci absolutórium Parlament na odporúčanie Rady.

Rozpočet 95,23 mil. EUR, z toho 91 mil. EUR financovaných príspevkom z rozpočtu EÚ; predpokladané peňažné príspevky: 3,39 mil. EUR a nepeňažné príspevky súkromných priemyselných členov: 91,84 mil. EUR. Stav zamestnancov k 31. decembru 2009 18 pracovných miest v pláne pracovných miest, z toho 10 obsadených k 31. decembru 2009 (vrátane 1 pracovného miesta CO). Zamestnanci spolu: 10, pridelení k týmto úlohám: — prevádzkové úlohy: 2, — administratívne a pomocné úlohy: 4, — zmiešané úlohy: 4.